Радой Киров
Морски кончета

chitanka.info

Десет морски кончета,

десет вихрогончета

пасли водорасли,

пасли та порасли.

Щом големи станали,

път далечен хванали,

стигнали, където

свършвало морето.

Десет морски кончета,

десет вихрогончета

казали си:

— Ето,

свърши се морето!

Тясно тук ни стана!

Хайде в океана!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.